Skolen åpnet den 22. august 1939, og var da den største skolen i Skandinavia, utstyrt med 28 klasserom, gymnastikksaler, matsal, kinosal, m.m. Arkitekt var byarkitekt Kaspar Hassel (1877-1962), han tegnet for øvrig mange av de store byskolene i Bergen. Skolebygningen har en karakteristisk og monumental nyklassisistisk utforming med streng symmetri. Bygningen er sentrert om et forhøyet sentralt midtparti med fløyer plassert i en svak bue om skoleplassen.